
                 REPUBLIKA HRVATSKA
      BJELOVARSKO-BILOGORSKA ŽUPANIJA
                 GRAD  GAREŠNICA
        GRADONAČELNIK

KLASA: 604-01/26-01/1
URBROJ: 2103-4-02-26-2
Garešnica, 07. listopada 2026. godine

Temeljem članka 17. stavak 1. Pravilnika o kriterijima za dodjelu stipendija učenicima i studentima s područja Grada Garešnice („Službeni glasnik Grada Garešnice“ broj 8/23), članka 1. Odluke o raspisivanju Natječaja za dodjelu stipendija u školskoj/akademskoj godini 2026./2027., KLASA:604-01/26-01/1, URBROJ: 2103-4-02-26-1 od 01. listopada 2026. godine i članka 53. Statuta Grada Garešnice („Službeni glasnik Grada Garešnice“, broj: 2/21 i 3/25), gradonačelnik Grada Garešnice dana 07. listopada 2026. godine, raspisuje 

N  A  T  J  E  Č  A  J
za dodjelu stipendija u školskoj/akademskoj godini 2026./2027.

I.
U akademskoj godini 2026./2027., Grad Garešnica će dodijeliti ukupno 16 (šesnaest) stipendija:  
       a) učeničkih: 
· socijalna kategorija 6
· kategorija uspješnosti i nadarenosti 2

       b) studentskih:
	  -       socijalna kategorija 6
               -       kategorija uspješnosti i nadarenosti 2

Učenik ili student može podnijeti zahtjev za obje kategorije, ali može ostvariti pravo samo na jednu stipendiju.

II.
Visina stipendije iznosi 50,00 eura mjesečno za učenike i 100,00 eura mjesečno za studente, a isplaćivat će se tijekom 10 mjeseci u školskoj/akademskoj godini 2026./2027. 


III.
Pravo sudjelovanja na natječaju mogu ostvariti državljani Republike Hrvatske sa stalnim prebivalištem na području Grada Garešnice, a koji su učenici srednje škole odnosno redoviti i izvanredni nezaposleni studenti na sveučilišnim ili stručnim studijima. 

Stipendiju ne mogu primati učenici i studenti koji istovremeno primaju stipendiju iz nekog drugog izvora (gradskog, županijskog, državnog proračuna ili od neke druge institucije ili subjekta), već se moraju odlučiti koju će stipendiju primati što dokazuju pisanom izjavom.



IV.
Pravo prijave na natječaj za dodjelu stipendije imaju učenici i studenti koji udovoljavaju slijedećim uvjetima za: 

a) stipendije temeljem socijalnog kriterija:
· da su državljani Republike Hrvatske
· da imaju prebivalište na području Grada Garešnice
·  da su učenici srednje škole/redoviti studenti sveučilišnog diplomskog studija ili integriranog prijediplomskog i diplomskog studija ili stručnog diplomskog studija ili sveučilišnog prijediplomskog studija ili stručnog prijediplomskog studija,
· da nisu stariji od 25 godina 
· da nisu korisnici stipendije po drugoj osnovi, 
· da mjesečni prihod po članu zajedničkog kućanstva ne prelazi 400,00 eura.

b) stipendije prema kriteriju uspješnosti i nadarenosti:
· da su državljani Republike Hrvatske 
· da imaju prebivalište na području Grada Garešnice 
· da su učenici srednje škole/redoviti studenti sveučilišnog diplomskog studija ili integriranog prijediplomskog i diplomskog studija ili stručnog diplomskog studija ili sveučilišnog prijediplomskog studija ili stručnog prijediplomskog studija
· da nisu stariji od 25 godina
· da nisu korisnici stipendije po drugoj osnovi
· da u prethodnim godinama školovanja učenici srednje škole imaju prosjek ocjena iznad 4,5, a studenti iznad 4,0. 
· za učenike I. razreda srednje škole prosjek ocjena od V. do VIII. razreda osnovne škole ne smije biti manji od 4,7, a za studente I. godine studija prosjek ocjena ne smije biti manji od 4,5 u srednjoškolskom obrazovanju.

V.
Prijava za natječaj za dodjelu stipendija podnosi se na propisanom obrascu i to za svaku kategoriju posebno.

Obvezni dokumenti uz prijavu iz stavka 1. iste točke za obje kategorije stipendija su:

 	1.  preslika osobne iskaznice ili uvjerenje o prebivalištu za kandidata,
2.  potvrdu o upisu u srednju školu/fakultet za akademsku godinu za koju je 
     raspisan natječaj i 
3.  potpisana izjava kandidata da nije korisnik stipendije iz drugog izvora. 

Dokumenti koji se prilažu uz obavezne dokumente iz prethodne točke, za socijalnu kategoriju su: 
1.  izjava o članovima zajedničkog kućanstva 
2.  dokaz o mjesečnim primanjima članova zajedničkog kućanstva za razdoblje od prethodna tri mjeseca od dana raspisivanja natječaja (potvrda Porezne uprave ili poslodavca),
3.  uvjerenje o prihodima ostvarenim samostalnim radom za članove zajedničkog kućanstva (obrt, poljoprivreda, OPG i slično) – dokaz iz Porezne uprave,

4.  dokazi o posebnim postignućima i uspjesima – ukoliko je primjenjivo
5. dokazi o posebnim obiteljskim prilikama – (potvrde, uvjerenja, rješenja nadležnih službi) – ukoliko je primjenjivo.

Dokumenti koji se prilažu uz obvezne dokumente iz stavka 2. iste točke, za kategoriju uspješnosti   i nadarenosti su:

1.  za učenike prvog razreda srednje škole preslik svjedodžbi s općim uspjehom od V. do VIII. razreda osnovne škole,
2.  za učenike viših razreda srednje škole preslik svjedodžbi s općim uspjehom u nižim razredima srednje škole,
3.  za studente prve godine studija preslik svjedodžbi s općim uspjehom u svim razredima srednje škole, 
4.  za studente viših godina studija preslik ocjena s nižih godina studija,
5.  dokazi o posebnim postignućima i uspjesima – ukoliko je primjenjivo
6. dokazi o posebnim obiteljskim prilikama – (potvrde, uvjerenja, rješenja nadležnih službi) – ukoliko je primjenjivo.

VI.
Pod posebnim postignućima i uspjesima podrazumijevaju se:
· dokazi o postignutim izvanškolskim rezultatima, te o znanstvenom, stručnom ili umjetničkom radu tijekom prethodne školske/akademske godine (npr. o objavljenom radu u domaćoj ili inozemnoj stručnoj publikaciji,
· preslika svjedodžbi državne mature za obvezne predmete (prosjek ocjena 4,00 i veći),
· potvrde i diplome s natjecanja – (međunarodna, državna i županijska natjecanja),
· dobivena rektorova nagrada te druga odgovarajuća priznanja, nagrade i postignuća (projekti, završena glazbena škola i slično).

Pod dokazima o posebnim obiteljskim prilikama podrazumijeva se:
· dokazi o invalidnosti kandidata (potvrda ili rješenje nadležnog tijela),
· dokaz da je kandidat dijete zatočenog, nestalog, poginulog ili umrlog hrvatskog branitelja, dijete ratnog vojnog invalida Domovinskog rata, dijete sudionika Domovinskog rata (potvrda ili rješenje nadležnog tijela),
· dijete samohranog roditelja (izvod iz matice umrlih, sporazum ili presuda o razvodu braka, izjava i dr.),
· dokaz za svakog člana obitelji koji redovito studira (potvrda o upisu ),
· dokaz za svakog člana obitelji koji je predškolski ili školski uzrast (potvrda škole ili predškolske ustanove)
· dokaz o nezaposlenosti jednog roditelja prijavljenog kod HZZ-a ili za oba nezaposlena roditelja prijavljena kod HZZ-a (potvrda HZZ-a, ne starija od 3 mjeseca)
· dokaz o  korisniku zajamčene minimalne naknade  (potvrda ili preslika Rješenja)


VII.
Sukladno preporukama za obrazovnu politiku i stipendiranje Hrvatskog zavoda za zapošljavanje, PS u Bjelovaru  (deficitarna zanimanja) kandidati koji su upisali jedno do slijedećih deficitarnih zanimanja ostvaruju dodatnih 5 bodova.



· Dvogodišnji ili trogodišnji srednjoškolski obrazovni program
1. Vozač motornih vozila/Vozačica motornih vozila
2. Operater za strojne obrade/Operaterka za strojne obrade
3. Građevinski radnik u zgradarstvu/Građevinska radnica u zgradarstvu
4. Stolar/stolarica
5. Monter drvnih konstrukcija i krovova/Monterka drvnih konstrukcija i krovova
6. Monter strojnih instalacija/Monterka strojnih instalacija
7. Elektroničar/Elektroničarka
8. Pekar-slastičar/Pekarica-slastičarka
9. Elektroinstalater/elektroinstalaterka
10. Serviser karoserije motornih vozila/Serviserka karoserije motornih vozila
11. Konobar/Konobarica
12. Zavarivač/Zavarivačica
13. Soboslikar ličilac dekorater/Soboslikarica ličiteljica dekoraterka
14. Mehaničar poljoprivredne mehanizacije / Mehaničarka poljoprivredne mehanizacije
15. Skladištar/Skladištarka

· Četverogodišnji srednjoškolski obrazovni program
1. Medicinska sestra opće njege/ Medicinski tehničar opće njege
2. Veterinarski tehničar/Veterinarska tehničarka

· Stručni studij
1. Sestrinstvo
2. Građevinarstvo

· Sveučilišni studiji
1. Medicina
2. Rani i predškolski odgoj i obrazovanje
3. Matematika, nastavnički smjer
4. Edukacijska rehabilitacija
5. Pedagogija
6. Psihologija
7. Fizika, nastavnički smjer
8. Medicinska biokemija
9. Dentalna medicina
10. Informatika, nastavnički smjer ili Informatika u obrazovanju
11. Strojarstvo
12. Veterinarska medicina
13. Njemački jezik i književnost ili germanistika
14. Engleski jezik i književnost ili anglistika
15. Socijalni rad
16. Farmacija
17. Pravo
18. Građevinarstvo

te ostali obrazovni programi iskazani preporukama za obrazovnu politiku i politiku stipendiranja Hrvatskog zavoda za zapošljavanje za 2026. godinu za BBŽ. Navedene podatke grad pribavlja službenim putem.

VIII.
Stipendije su nepovratne ukoliko korisnik stipendije u ugovorenom roku završi srednjoškolsko obrazovanje, odnosno studij te ima prijavljeno prebivalište na području Grada Garešnice još dvije godine.

IX.
Rok za podnošenje prijave na Natječaj je 23. listopada 2026. godine.
          Nepotpune kao i nepravodobne prijave neće se razmatrati.                                  


X.
Lista kandidata za dodjelu stipendije bit će objavljena na oglasnoj ploči Grada Garešnice i na mrežnim stranicama Grada u roku od 30 dana od dana zaključivanja natječaja, o čemu će svi kandidati biti pisano obaviješteni.

XI.
U roku od 8 dana po primitku obavijesti, kandidat može gradonačelniku Grada Garešnice podnijeti pisani prigovor na utvrđenu listu kandidata.

XII.
Prijave s potrebnom dokumentacijom dostavljaju se u zatvorenim omotnicama osobno ili putem pošte preporučenom pošiljkom na adresu Grada Garešnice, Vladimira Nazora 20A, 43280 GAREŠNICA s naznakom  „Prijava na natječaj za stipendije“.

   XIII.
Ovaj Natječaj objavit će se na oglasnoj ploči Grada Garešnice, mrežnim stranicama Grada Garešnice te putem lokalnog radija.

		
					                                                                                                                                        GRADONAČELNIK
                                                                                                       Josip Bilandžija, dipl. ing. šum.

